Kedves Áronom! Drága rég nem látott Barátom!

Érzelmeim viaskodnak egymással, nem is tudom miként kezdjem mondandóm. Oly elveszettnek érzem magam utóbbi leveled olvasása óta.  Megijeszt annak gondolata, hogy pályakezdő létedre ily megvetően vélekedsz saját alkotásodról.

Te is jól tudod, ha önmagadról ekképp vélekedsz, mások sem lesznek más véleményen.

Sajnos ezúttal sem voltak. A döntőbizottság negatívan értékelte művedet. Oh, drága barátom, találd meg magad, saját stílusod, ne hagyd, hogy e kudarc beárnyékolja utadat. A reményt sose veszítsd el, ki tudja ahogy haladnak az idők, úgy lesz a munkád is egyre elismertebb.

Fogadj el egy atyai jótanácsot szerény személyemtől. Mennél több művet írsz, annál kifinomultabbá válik művészeted. Fogadd meg hát nem csak szerény személyem tanácsát, hanem tenmagadét is.

Tanulj hát, fejleszd magad ott a messzi Újvilágban, élj és boldogulj!

Ölel hőn szerető barátod, Jenő

Kelt: Kolozsváron, 1924. május havában